În 2017 comparativ cu 2016, costul orar cu mâna de lucru în întreaga economie (excluzând agricultura şi administraţia publică) a crescut cu 2,3% în Uniunea Europeană şi de 1,9% în zona euro, în rândul statelor membre cele mai mari creşteri fiind înregistrate în România (17,1%) şi Bulgaria (12%), arată datele publicate luni de Eurostat. Conform acestor date, în 2017 costul orar cu mâna de lucru în întreaga economie (excluzând agricultura şi administraţia publică) a fost de 26,8 euro în Uniunea Europeană şi de 30,3 euro în zona euro, statele membre cu cele mai scăzute costuri orare cu mâna de lucru fiind Bulgaria (4,9 euro) şi România (6,3 euro), la polul opus fiind Danemarca (42,5 euro) şi Belgia (39,6 euro). Costul orar cu mâna de lucru cuprinde costurile cu salariile şi costurile non-salariale, precum contribuţiile sociale plătite de angajatori. Ponderea costurilor non-salariale în costurile totale a fost de 24% în UE, în creştere cu 2,3% comparativ cu 2016. În rândul statelor membre ponderea costurilor non-salariale în costurile totale a variat între 6,7% în Malta şi 32,8% în Franţa. În România, ponderea costurilor non-salariale în costurile totale cu mâna de lucru este sub media din UE, 19,8% în 2017, însă în România costurile non-salariale au înregistrat cea mai mare creştere anuală din UE, graţie unui avans de 15%. Eurostat precizează că aceste date acoperă doar companiile cu cel puţin zece angajaţi. AGERPRES/(AS-editor: Constantin Balaban, editor online: Ada Vîlceanu)

Conținutul website-ului www.agerpres.ro este destinat exclusiv informării publice. Toate informaţiile publicate pe acest site de către AGERPRES sunt protejate de către dispoziţiile legale incidente. Sunt interzise copierea, reproducerea, recompilarea, modificarea, precum şi orice modalitate de exploatare a conţinutului acestui website. Detalii în secţiunea Condiții de utilizare. Dacă sunteţi interesaţi de preluarea ştirilor AGERPRES, vă rugăm să contactați Departamentul Marketing – marketing@agerpres.ro.

Utilizarea secţiunii Comentarii reprezintă acordul dumneavoastră de a respecta termenii şi condiţiile AGERPRES în ceea ce priveşte publicarea comentariilor pe www.agerpres.ro.